OpenLLM-France/wikimedia huggingface dataset:
# Galeus eastmani

Galeus eastmani és una espècie de peix de la família dels esciliorrínids i de l'ordre dels carcariniformes.

## Morfologia

* Els mascles poden assolir 40 cm de longitud total.

## Hàbitat

És un peix marí i d'aigües profundes.

## Distribució geogràfica

Es troba al Japó, el mar de la Xina Oriental i les Filipines.

## Referències

* 1 2 3 FishBase (anglès)
* ↑ Compagno, L.J.V. i V.H. Niem, 1998. Scyliorhinidae. Catsharks. p. 1279-1292. A: K.E. Carpenter i V.H. Niem (eds.) FAO Identification Guide for Fishery Purposes. The Living Marine Resources of the Western Central Pacific. FAO, Roma, Itàlia.
* ↑ Nakaya, K. i S. Shirai, 1992. Fauna and zoogeography of deep-benthic chondrichthyan fishes around the Japanese Archipelago. Jap. J. Ichthyol. 39(1):37-48.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.

## Bibliografia

* Asahida, T. i H. Ida, 1989. Karyological notes on four sharks in the Order Carcharhiniformes. Jap. J. Ichthyol. 36(2):275-280.
* Compagno, L.J.V.: FAO species catalogue. Volum 4. Sharks of the world. An annotated and illustrated catalogue of shark species known to date. Part 2 - Carcharhiniformes. FAO Fish. Synop. 125(4/2):251-655. Any 1984.
* Compagno, L.J.V., D. Dando i S. Fowler, 2005. A field guide to the sharks of the world. Harper Collins Publishing Ltd., Londres, Gran Bretanya, 368 p.
* Coppola, S.R., W. Fischer, L. Garibaldi, N. Scialabba i K.E. Carpenter, 1994 SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, Itàlia, FAO. 103 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fritzsch, B. i P. Moller, 1995. A history of electroreception. p. 39-55. A P. Moller (ed.) Electric fishes: history and behavior. Fish and Fisheries Series 17. Chapman & Hall, Londres (Regne Unit).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Horie, T. i S. Tanaka, 2000. Reproduction and food habits of two species of sawtail catsharks, Galeus eastmani and Galeus nipponensis, in Suruga Bay, Japan. Fish. Sci. 66(5):812-825.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Ratpenat d'espasa de Fernández

El ratpenat d'espasa de Fernández (Lonchorhina fernandezi) és una espècie de ratpenat endèmica de Veneçuela i es troba amenaçat per la desaparició del seu hàbitat natural.

## Referències

* ↑ . Lonchorhina fernandezi. UICN 2008. Llista Vermella d'espècies amenaçades de la UICN, edició 2008, consultada el 07-10-08.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Producció de cafè a Kenya

La producció de cafè a Kenya està caracteritzade pel sistema de cooperativisme en la producció, molta, comercialització, processat i subhasta del cafè. Un 70% del cafè de Kenya el produeixen cultivadors a petita escala. Es calcula que uns sis milions de persones treballen en el sector del cafè a Kenya. Les principals regions productores són els altiplansal voltant del Mont Kenya, la Serralada Aberdare, el Districte Kisii, Nyanza, Bungoma, Nakuru i Kericho. En els altiplans del mont Kenya els sòls són àcids i molt adequats pel cultiu del cafè. El tipus eue es cultiva és el suau Coffea arabica amb gust intens, cos complet i aroma plaent. Des de 1989 la producció de cafè ha caigut des de d'unes 130.000 milers de tones a 50.000 milers de tones el 2009.

## Història

Malgrat la seva proximitat a Etiòpia (on es creu que s'originà la planta del cafè), el cafè no es va cultivar a Kenya fins a 1893, quan religiosos francesos l'introduiren des de l'illa de Reunió partint l'expansió del cultiu des de Nairobi.

## Mida

El Kenya AA no és realment un tipus de cafè sinó una classificació de cafè cultivat a Kenya. A tots els cafès de Kenya se'ls assigna un grau quan s'han molt basant-se en la mida de la llavor. Les llavors amb una mida de 17 o 18 (17/64 o 18/64 d'una polzada) se'ls assigna el grau AA, que generalment correspon a les llavors més grosses. La mida només és un dels factors de la qualitat.
El cafè de Kenya s'empaqueta en sacs de sisal que pesen 60 kg, però les ofertes es fan en sacs de 50 kg.
Exemples de preus mitjans en la subhasta (sacs de 60 kg).
* AA - $153.90
* AB - $114.21C - $97.29
* PB - $120.00T - $83.79
* TT - $111.83
* UG1 -$91.50
* UG2 -$82.90
* UG3- $71.50

## Referències

* ↑ Kenya coffee
* International Coffee Organization - Exports by Exporting Countries, Arxivat 2006-05-18 a Wayback Machine.. Accessed on 14 June 2006.
* Overview of the Kenyan coffee industry, Arxivat 2006-05-08 a Wayback Machine.. Accessed on 14 June 2006.
* Kenya coffee Arxivat 2013-01-16 a Wayback Machine.

## Enllaços externs

* Coffee Board of Kenya Arxivat 2017-05-20 a Wayback Machine.
# Mausun

Mauzun és un municipi francès situat al departament del Puèi Domat i a la regió d'Alvèrnia-Roine-Alps. L'any 2007 tenia 85 habitants.

## Demografia
### Població

El 2007 la població de fet de Mauzun era de 85 persones. Hi havia 40 famílies de les quals 20 eren unipersonals (12 homes vivint sols i 8 dones vivint soles), 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 91 habitatges, 41 eren l'habitatge principal de la família, 17 eren segones residències i 33 estaven desocupats. 81 eren cases i 1 era un apartament. Dels 41 habitatges principals, 33 estaven ocupats pels seus propietaris, 5 estaven llogats i ocupats pels llogaters i 3 estaven cedits a títol gratuït; 2 tenien dues cambres, 6 en tenien tres, 13 en tenien quatre i 20 en tenien cinc o més. 21 habitatges disposaven pel capbaix d'una plaça de pàrquing. A 15 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Mauzun el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 8 | 45 a 49 | 0 |
| 4 | 40 a 44 | 8 |
| 8 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 8 |
| 8 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 51 persones, 48 eren actives i 3 eren inactives. De les 48 persones actives 44 estaven ocupades (24 homes i 20 dones) i 4 estaven aturades (4 dones i 4 dones). De les 3 persones inactives 1 estava jubilada i 2 estaven estudiant.

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa d'informació i comunicació.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Mauzun a l'INSEE.
* Évolution et structure de la population Fitxa amb el detall de dades de Mauzun a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Resolució 489 del Consell de Seguretat de les Nacions Unides

La Resolució 489 del Consell de Seguretat de les Nacions Unides, aprovada el 8 de juliol de 1981 després d'examinar l'aplicació de Vanuatu per a ser membre de les Nacions Unides, el Consell va recomanar a l'Assemblea general que Vanuatu fos admesa.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Đồi Ngô

Đồi Ngô és un Thị trấn (població a nivell comunal) del districte Lục Nam, província de Bắc Giang, al nord-est del Vietnam.

## Referències

* ↑ «Ministry of Public Information in Vietnam». Arxivat de l'original el 2012-08-20. [Consulta: 1r gener 2019].
# Gat Korat

El gat Korat (també anomenat si-sawaat o gat de la sort) és una raça de gat domèstic originària de Tailàndia.
El Korat és originari de la regió de Pimai de la província de Korat, a Tailàndia. Es descriu per primera vegada en el Smud Khoi, un llibre imprès al segle xiv, que es tradueix literalment "El Llibre de Poemes de Gats". Actualment el llibre es troba a la Biblioteca Nacional de Bangkok. L'any 1959 es va enviar el primer exemplar a Oregon, Estats Units i el 1966 és reconegut per la Cat Fanciers Association. El Korat ha estat criat a Tailàndia durant segles, però quan es va portar el primer exemplar a Amèrica, la seva criança es va intensificar. Certament es considera que els Korat amb pedigree descendeixen directament d'aquells criats a Tailàndia, i no els criats als Estats Units o a Europa.
El Korat és una raça completament natural, és a dir, no va intervenir l'acció humana en la seva criança. El seu cos és elegant i compacte, dissenyat per executar grans salts. El seu cap és petit i segons els estàndards forma un cor si s'uneix la seva punteguda barbeta i les seves arrodonides celles. Els seus ulls són grans i brillants, regularment de tons blaus o verds. El color del seu pèl és d'un to blavós i platejat, encara que existeixen variacions. El seu pèl és curt i dens. El Korat pot patir una malaltia genètica anomenada gangliosidosis.
Els Korat solen ser afetuosos i socials. Són molt intel·ligents i els agrada estar envoltats de persones si creixen en un ambient domèstic. Són molt curiosos i juganers, normalment són actius perquè naturalment estan dissenyats per córrer, saltar i caçar. El seu sentit de l'olfacte està molt desenvolupat. El Korat, com la majoria dels gats, viu en ventrades.

## Referències

* Korat Club de França
* "Korat World" Article sobre el Smud Khoi
* "Felinexpress" Article sobre el Korat estàndard
* "Felinexpress" Article sobre el Korat Arxivat 2011-09-03 a Wayback Machine.
# Ratpenat llengut mexicà

El ratpenat llengut mexicà (Glossophaga morenoi) és una espècie de ratpenat endèmica de Mèxic.

## Subespècies

* Glossophaga morenoi brevirostris
* Glossophaga morenoi mexicana
* Glossophaga morenoi morenoi

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Pokémon Green

Pokémon Edició Verd és, al costat de Pokémon TCG 2, els únics jocs Pokémon que no van eixir del mercat nipó. Pokémon Verd va eixir al costat de Pokémon Vermell el 1995 per a la consola portàtil de l'època, Game Boy. Pokémon Verd i Roig van ser els primers jocs Pokémon de la història, el primer pas que va donar aquesta saga per a convertir-se en el que és avui dia. Com dèiem, aquest joc mai va eixir del Japó, en la resta del món Pokémon Blau va ser l'encarregat d'acompanyar a Pokémon Roig. Pokémon Blau no és Pokémon Verd amb un nom diferent, Pokémon Blau també va eixir al mercat nipó més tard, quan Game Freak i Nintendo es van adonar de l'èxit que podria suposar aquesta saga de menuts monstres capturables. Pokémon Vermell, Verd, Blue i Groc van vendre vendre més de 46 milions d'unitats a tot el món, convertint-se en els jocs mes venuts de la història per Game Boy.
Pokémon Verd i Roig eren uns jocs molt addictius però amb uns gràfics una mica simples per al potencial que tenia la màquina de 8 bits de Nintendo. En Japó, Pokémon Blau va suposar una millora i una nitidesa major en els gràfics. En la resta del món, Pokémon va aparèixer per primera vegada amb aquests gràfics millorats.
Pokémon Verd conta la història d'un jove entrenador Pokémon que desitja ser un mestre Pokémon. Per a això haurà de vèncer als 8 líders de gimnàs que hi ha repartits per la regió de Kanto per col·leccionar les seues medalles, capturar als 151 Pokémon coneguts usant les pokéball i vèncer en la lliga anyil per a convertir-se en el campió. Durant el teu camí per Pokémon Roig i Verd et trobaràs amb nombrosos obstacles i entrenadors, amb aquests últims hauràs de combatre i guanyar sempre que et vegen si no vols acabar en el Centre Pokémon més proper. Els obstacles, com menuts arbres (per a tallar-los hem de tenir l'habilitat cort) o aigua (per a creuar-la hem de tenir l'habilitat surf) en el nostre camí se superen gràcies a les MO (Màquines Ocultes), unes tècniques que es poden ensenyar als teus Pokémon. També existeixen les MT (Màquines Tècniques), que ensenyaran als Pokémon diferents atacs, però cal anar amb compte amb elles, ja que cada MT només es pot utilitzar una vegada.
Una de les coses que va cridar especialment l'atenció al Japó, és l'aparició del Pokémon 151, Mew. Este curiós Pokémon pot aprendre totes les MT i MO.

## Referències

* ↑ «'Pokken Tournament' and Pokemon's $1.5 Billion Brand» (en anglès). The Huffington Post. AOL, 19-03-2017 [Consulta: 25 abril 2017].
# Medanos

Medanos és una regió vitivinícola de l'Argentina. Ubicat a 39º de latitud sud, Medanos és un dels llocs de producció de vinya amb major temps d'exposició solar de l'Hemisferi Sud, característica que resulta molt avantatjosa per a la producció de vins d'alta gamma.

## Referències

* ↑ «Medanos, Buenos Aires culture and attractions. Medanos, Buenos Aires Hotels, youth hostels, lodging, nightlife. Medanos, Buenos Aires travel and tours.». [Consulta: 28 gener 2024].
* ↑ «La Ruta del Vino en Argentina: Buenos Aires - Bodegas en Buenos Aires». [Consulta: 28 gener 2024].
# Resolució 485 del Consell de Seguretat de les Nacions Unides

La Resolució 485 del Consell de Seguretat de les Nacions Unides, aprovada el 22 de maig de 1981, va considerar un informe del Secretari General de les Nacions Unides sobre la Força de les Nacions Unides d'Observació de la Separació. El Consell va observar els seus esforços per establir una pau duradora i justa a l'Orient Mitjà, però també va expressar la seva preocupació per l'estat de tensió vigent a la zona.
La resolució va demanar a les parts implicades que implementessin immediatament la resolució 338 (1973), va renovar el mandat de la Força d'Observadors durant uns altres sis mesos fins al 30 de novembre de 1981 i va demanar al Secretari General que enviés un informe sobre la situació al final d'aquest període.
La resolució es va aprovar amb 14 vots contra cap; la República Popular de la Xina no va participar en la votació.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Matriu D de Wigner

La matriu D de Wigner és una matriu unitària en una representació irreductible dels grups SU(2) i SO(3). Va ser introduït el 1927 per Eugene Wigner, i juga un paper fonamental en la teoria mecànica quàntica del moment angular. El complex conjugat de la matriu D és una funció pròpia de l'Hamiltonià de rotors rígids esfèrics i simètrics. La lletra D significa Darstellung, que significa "representació" en alemany.

## Definició de la matriu D de Wigner

Siguin J$_x$, J$_y$, J$_z$ generadors de l'àlgebra de Lie de SU(2) i SO(3). En mecànica quàntica, aquests tres operadors són els components d'un operador vectorial conegut com a moment angular. Alguns exemples són el moment angular d'un electró en un àtom, l'espin electrònic i el moment angular d'un rotor rígid.
En tots els casos, els tres operadors compleixen les següents relacions de commutació :
$[J_{x},J_{y}]=iJ_{z},\quad [J_{z},J_{x}]=iJ_{y},\quad [J_{y},J_{z}]=iJ_{x},$
on i és el nombre purament imaginari i la constant de Planck ħ s'ha establert igual a un. L'operador Casimir
$J^{2}=J_{x}^{2}+J_{y}^{2}+J_{z}^{2}$
es desplaça amb tots els generadors de l'àlgebra de Lie. Per tant, es pot diagonalitzar juntament amb J$_z$.
Això defineix la base esfèrica utilitzada aquí. És a dir, hi ha un conjunt complet de kets (és a dir, una base ortonormal de vectors propis conjunts etiquetats per nombres quàntics que defineixen els valors propis) amb
$J^{2}|jm\rangle =j(j+1)|jm\rangle ,\quad J_{z}|jm\rangle =m|jm\rangle ,$
on j = 0, 1/2, 1, 3/2, 2,... per SU(2) i j = 0, 1, 2,... per SO(3). En ambdós casos, m = −j, −j + 1, ..., j m = −j, −j + 1, ..., j.
Un operador de rotació tridimensional es pot escriure com
${\mathcal {R}}(\alpha ,\beta ,\gamma )=e^{-i\alpha J_{z}}e^{-i\beta J_{y}}e^{-i\gamma J_{z}},$
on α, β, γ són angles d'Euler (caracteritzats per les paraules clau: convenció zyz, marc de la dreta, regla del cargol de la dreta, interpretació activa).
La matriu D de Wigner és una matriu quadrada unitària de dimensió 2 j + 1 en aquesta base esfèrica amb elements
$D_{m'm}^{j}(\alpha ,\beta ,\gamma )\equiv \langle jm'|{\mathcal {R}}(\alpha ,\beta ,\gamma )|jm\rangle =e^{-im'\alpha }d_{m'm}^{j}(\beta )e^{-im\gamma },$
on
$d_{m'm}^{j}(\beta )=\langle jm'|e^{-i\beta J_{y}}|jm\rangle =D_{m'm}^{j}(0,\beta ,0)$
és un element de la matriu d de Wigner (petita) ortogonal.
És a dir, en aquesta base,
$D_{m'm}^{j}(\alpha ,0,0)=e^{-im'\alpha }\delta _{m'm}$
    és diagonal, com el factor de la matriu γ, però a diferència del factor β anterior.

## Referències

* ↑ «Wigner 𝔇 matrices - spherical» (en anglès). [Consulta: 20 octubre 2024].
* ↑ «On Wigner’s D-matrix and Angular Momentum» (en anglès). [Consulta: 20 octubre 2024].
* ↑ «Properties of the Wigner d-matrices» (en anglès). [Consulta: 20 octubre 2024].
# Zourah Ali

Zourah Ali (Ali Sabieh, 23 de novembre de 1994) és una ex atleta de Djibouti especialista en proves de velocitat.
Va competir als Jocs Olímpics d'Estiu de 2012 en la prova de 400 metres llisos. El seu temps va ser de 1:05.37 minuts, quedant eliminada a les eliminatòries. Fou la portadora de la bandera de Djibouti en la cerimònia inaugural dels Jocs.

## Referències

* ↑ London 2012 profile Arxivat 2012-07-23 a Wayback Machine.
* ↑ «The woman who needed to run».
* ↑ Staff «London 2012 Opening Ceremony - Flag Bearers». Olympics, 27-07-2012 [Consulta: 15 juny 2012].
# Gai Trebaci Testa

Gai Trebaci Testa (Caius Trebatius Testa) va ser un jurista romà contemporani de Ciceró i de juristes famosos, com ara Servi Sulpici Lemònia Ruf.
Va ser deixeble de Quint Corneli Màxim. Ciceró el va recomanar a Juli Cèsar durant el proconsolat d'aquest a la Gàl·lia, i en la carta que va enviar a Cèsar, Ciceró deia que Trebaci Testa era un home honrat amb grans coneixements de dret civil. A Trebaci no li agradaven les qüestions militars, però va seguir amb Cèsar a la Gàl·lia, on va mantenir correspondència amb Ciceró. Sembla que Cèsar li va oferir el sou d'un tribú sense requerir-li que en fos, però Trebaci ho va rebutjar. No va anar a la segona expedició a Britànnia, però es va acostumar a la vida militar. A la segona guerra civil va seguir el partit de Cèsar l'any 49 aC. Va escriure a Ciceró dient-li que Cèsar pensava que s'havia d'unir a ell, i que si no ho feia que es retirés a Grècia i no interferís en els afers polítics.
Ciceró va dedicar a Gai Trebaci el seu llibre Topica, on explica al seu amic jurista els Tòpics d'Aristòtil. El jurisconsult havia enviat el llibre d'Aristòtil a Ciceró demanant-li que li expliqués, ja que era, deia, massa complicat per a ell. Dedicat a l'advocacia, tenia una considerable reputació en temps d'August i va ser consultat pel mateix emperador quan va redactar el seu codicil. Trebaci va insistir que aquestes disposicions testamentàries haurien de tenir efectes jurídics. Horaci va dedicar a Trebaci la primera sàtira del segon llibre de Sàtires.
Va ser mestre de Marc Antisti Labeó, del que es va distanciar per les seves diferències sobre August. Va escriure alguns llibres com De jure Civili, i De Religionibus, sobre dret religiós, en deu llibres. És mencionat diverses vegades al Digest, però sense cap referència directa als seus escrits.
Sext Pomponi diu que els seus llibres, que encara existien en el seu temps, no eren molt reputats i que el seu coneixement del llenguatge jurídic era deficient. A les Epistulae ad familiares de Ciceró es conserven disset cartes dirigides a Trebaci Testa.

## Referències

* ↑ [https://quod.lib.umich.edu/m/moa/acl3129.0003.001/1020?page=root;rgn=full+text;size=100;view=image;q1=TestaSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1012-1013. ]
# Pokémon Jet

Els Pokémon Jet (ポケモンジェット, Pokemon jetto) són avions operats per l'aerolínia japonesa All Nippon Airways amb dibuixos promocionals de Pokémon tant a l'exterior com a l'interior. Després del llançament de Pokémon el 1996 i la posterior «Pokémania», All Nippon Airways va presentar els primers Pokémon Jet l'1 de juliol del 1998, coincidint amb la sortida de Pokémon: The First Movie. Segons Nippon Airways, el nombre de passatgers de l'aerolínia ha pujat gràcies als Pokémon Jets.

## Referències

* ↑ «ANAポケモンジェット」が日本の空に就航！» (en japonès). All Nippon Airways, 02-07-1998 [Consulta: 15 novembre 2011].
* ↑ Avella, Natalie. Graphic Japan: from woodblock and zen to manga and kawaii (en anglès). Rotovision, 2004, p. 206–207, 211. ISBN 2-88046-771-3 [Consulta: 15 novembre 2011].

## Enllaços externs

* Web oficial
# Medardo Fraile

Medardo Fraile (Madrid, 13 de març de 1925 Glasgow, 9 de març de 2013) fou un escriptor, catedràtic de llengua espanyola a la Universitat de Glasgow, va fundar el primer grup de teatre experimental de la postguerra amb Sastre, Paso i Gordon, i va estrenar una breu obra mestra, EL hermano (1948). Conegut també com a autor de relats breus, marcats per una profunda capacitat d'observació combinada amb dots d'humor, lirisme i tendresa. Ha rebut els premis nacionals més prestigiosos com ara Premio Sésamo (1956), Crítica de Oro (1965), La Estafeta Literaria (1970) i Hucha de Oro (1971). Cuentos completos aplegà els relats disseminats en quatre llibres anteriors:
* Cuentos con algún amor 1954.
* A la luz cambian las cosas 1959.
* Cuentos de verdad 1964.
* Descubridor de nada y otros cuentos 1970.
El 2004 publicà una nova recopilació: Escritura y verdad. Cuentos completos.

## Referències

* ↑ Fallece Medardo Fraile, el cuentista de nunca acabar

## Enllaços externs

* http://www.larioja.com/20091021/cultura/palabra-justa-enemiga-cuento-20091021.html
* http://www.revistadeletras.net/cuentistas-i-medardo-fraile
* http://www.letralia.com/ciudad/chiappe/15.htm